Бутакана

Бутакана, тир (французча tir – кере тартуу, жаа тартуу) – кол менен атылчу куралдардан ок атып көнүгүү жана машыгуу үчүн жасалган жабык же жарым-жартылай ачык жай. Бутакананын узундугу эки түрдүү (400 м жана 100 м) болот. Бутакана куралдарды сынап көрүү полигондорунда, ок атуучу куралдарды чыгаруучу ишканаларда курулат. Ал ок тешип чыгып кетпегидей, аткычтардын коопсуздугуна зыян келбегендей кылып жасалат. Бутакана ок тийүүчү тилке менен буталар механикалаштырылат жана электрлештирилет, көмөкчү жана сабак өткөрүлүүчү жайлары, ок-дары коюлуучу, эс алуучу бөлмөлөрү болот. 
Категория:Терминдер жана түшүнүктөр
 Колдонулган адабияттар 
 “Кыргызстан” улуттук энциклопедиясы: 2-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2007. 808 бет, илл. ISBN 978 9967-14-055 -4